**Skabelon for konsulentaftale**

*Dokumentet tjener alene som grundskabelon, og vi anbefaler, at du altid indhenter konkret rådgivning til din situation.*

**Konsulentaftale**

**Indholdsfortegnelse**

[1. Baggrund 2](#_Toc16597545)

[2. Konsulenten som selvstændig erhvervsdrivende 2](#_Toc16597546)

[3. Konsulentydelserne 3](#_Toc16597547)

[4. Konsulentens rettigheder og forpligtelser 3](#_Toc16597548)

[5. Virksomhedens forpligtelser 4](#_Toc16597549)

[6. Kommunikation 4](#_Toc16597550)

[7. Honorar 5](#_Toc16597551)

[8. Tidsramme 6](#_Toc16597552)

[9. Immaterielle rettigheder og ejendomsrettigheder 6](#_Toc16597553)

[10. Tavshedspligt 6](#_Toc16597554)

[11. Forsikring 7](#_Toc16597555)

[12. Umulighed eller force majeure 7](#_Toc16597556)

[13. Ikrafttræden og ophør 8](#_Toc16597557)

[14. Ændringer i aftalen 8](#_Toc16597558)

[15. Kundeklausul 8](#_Toc16597559)

[16. Misligholdelse 9](#_Toc16597560)

[17. Ansvar og ansvarsbegrænsninger 10](#_Toc16597561)

[18. Lovvalg 10](#_Toc16597562)

[19. Værneting 10](#_Toc16597563)

[20. Omkostninger 11](#_Toc16597564)

[21. Bilagsfortegnelse 11](#_Toc16597565)

[22. Underskrifter 11](#_Toc16597566)

**Konsulentaftale**

Mellem

[Indsæt virksomhedsnavn]

[Indsæt adresse]

[Indsæt CVR-nummer]

(herefter benævnt ”Virksomheden”)

og

[Indsæt navn på konsulenten]

[Indsæt adresse]

[Indsæt CVR-nummer]

(herefter benævnt ”Konsulenten”)

(Virksomheden og Konsulenten vil i det følgende kaldes ”Parterne” og hver for sig ”Part(en)”)

er der indgået følgende konsulentaftale (herefter benævnt ”Aftalen”) vedrørende konsulentens udførelse af konsulentydelser for Virksomheden.

* + 1. Baggrund
       1. Virksomheden beskæftiger sig med [indsæt beskrivelse] og har behov for konsulentydelser inden for [indsæt beskrivelse].
       2. Konsulenten udfører konsulentydelser som selvstændig erhvervsdrivende og har ekspertise inden for [indsæt beskrivelse].
       3. Selskabet ønsker at engagere Konsulenten til at udføre konsulentydelser inden for Konsulentens ekspertiseområde, og Konsulenten ønsker at levere ydelserne til Selskabet.
       4. Aftalen udgør det samlede aftalegrundlag mellem Parterne og erstatter alle tidligere aftaler mellem Parterne.
    2. Konsulenten som selvstændig erhvervsdrivende
       1. Konsulenten udfører sine konsulentydelser under Aftalen som selvstændig erhvervsdrivende, og Aftalen skaber således ikke noget arbejdsgiver-/arbejdstagerforhold mellem Konsulenten og Virksomheden. Konsulentens ejere og ansatte kan derfor ikke betragtes som Virksomhedens ansatte i nogen henseende.
       2. [Eventuel bestemmelse: For at undgå enhver tvivl om Konsulentens ultimative ejers status som selvstændig erhvervsdrivende, indhenter Konsulenten et bindende svar hos skattemyndighederne om, hvorvidt Konsulentens ultimative ejer skal anses som lønmodtager eller selvstændig erhvervsdrivende. Konsulenten afholder omkostningerne forbundet med indhentelsen af det bindende svar, og anmodningen skal være sendt til skattemyndighederne senest 14 dage efter indgåelse af denne Aftale.]
       3. Konsulenten er ikke berettiget til at indgå bindende aftaler på Virksomhedens vegne eller på anden måde forpligte Virksomheden, medmindre dette er skriftligt godkendt af Virksomheden.
    3. Konsulentydelserne
       1. Konsulenten skal udføre følgende konsulentydelser for [Virksomheden/Virksomhedens kunder]:
       2. [Beskrivelse af de konsulentydelser, som Konsulenten skal udføre under Aftalen].
       3. [Fortsat beskrivelse af de konsulentydelser, som Konsulenten skal udføre under Aftalen].
    4. Konsulentens rettigheder og forpligtelser
       1. Konsulenten skal udføre konsulentydelserne i henhold til denne Aftale med tilhørende bilag på den aftalte tid, på en fagmæssigt korrekt måde og med den kvalitet, som kan forventes af en konsulent med den baggrund og erfaring, som Konsulenten har tilkendegivet at besidde.
       2. Konsulentydelserne skal planlægges og tilrettelægges af Konsulenten inden for nærværende Aftale. Konsulenten fastlægger således arbejdstiden [og stedet for udførelsen af arbejdet] under hensyntagen til konsulentydelsernes art og omfang samt Virksomhedens behov.
       3. Konsulenten skal i videst muligt omfang tilrettelægge udførelsen af konsulentydelserne således, at ferie og andet fravær hos Konsulenten ikke forhindrer opfyldelsen af Aftalen. Konsulenten er således forpligtet til så tidligt som muligt at oplyse om de perioder, hvor udførelsen af konsulentydelserne ikke er mulig, grundet ferie eller andet fravær.
       4. Konsulenten kan frit vælge, hvilke personer der skal forestå den praktiske udførelse af arbejdet under forudsætning af, at den pågældende person er kvalificeret til at levere konsulentydelsen.

Alternativ: [Det er af væsentlig betydning for Virksomheden, at konsulentydelserne udføres af [Konsulenten/Konsulentens ultimative ejer], idet kvaliteten af konsulentydelserne er afhængig af [Konsulentens/Konsulentens ultimative ejers] person og særlige kvalifikationer. Konsulenten må derfor ikke overdrage Aftalen eller nogen rettighed eller forpligtelse under Aftalen uden Virksomhedens forudgående skriftlige samtykke.]

* + - 1. Konsulenten skal på [ugentlig/måneds] basis meddele Virksomheden om omfanget af afholdte timer.
      2. Det påhviler Konsulenten at overholde alle relevante love, regler og bekendtgørelser under leveringen af konsulentydelserne.
      3. [Igennem Aftalens løbetid påhviler det Konsulenten at optræde loyalt over for Virksomheden samt at varetage Virksomhedens interesser under udførelsen af konsulentydelserne.]
      4. Nærværende Aftale begrænser ikke Konsulentens adgang til at udføre arbejde for andre under Aftalens løbetid. For en god ordens skyld gør vi i denne forbindelse opmærksom på Konsulentens tavshedspligt indeholdt i nærværende Aftales punkt 10.

Alternativ: [Konsulenten må i nærværende Aftales løbetid ikke udføre konsulentydelser eller tage ansættelse i konkurrerende virksomheder. Nærværende Aftale begrænser således ikke Konsulentens mulighed for at udføre arbejde for andre ikke-konkurrerende virksomheder under Aftalens løbetid. For en god ordens skyld gør vi i denne forbindelse opmærksom på Konsulentens tavshedspligt indeholdt i nærværende Aftales punkt 10].

* + 1. Virksomhedens forpligtelser
       1. Virksomheden skal betale Konsulentens honorar i henhold til punkt 7.
       2. Virksomheden skal give Konsulenten adgang til oplysninger, personale, kontorfaciliteter m.v. i det omfang, det rimeligvis er nødvendigt for, at Konsulenten kan udføre konsulentydelserne.
       3. [Eventuelt: Virksomheden skal levere det fornødne udstyr og materiale til udførelsen af konsulentydelserne, medmindre andet aftales skriftligt mellem Parterne].
       4. Virksomheden kan ikke uden skriftligt samtykke fra Konsulenten overdrage sine rettigheder og forpligtelser i denne Aftale til en tredjepart. Konsulenten kan ikke nægte at give et sådan samtykke uden saglig grund.
    2. Kommunikation
       1. Opgaveansvarlig hos Konsulenten er [indsæt navn og titel].
       2. Opgaveansvarlig hos Virksomheden er [indsæt navn og titel]
       3. Såvel Virksomhedens som Konsulentens opgaveansvarlige har fuldmagt til at indgå supplerende aftaler i forbindelse med nærværende Aftale.
       4. [Eventuelt: Opfølgningsmøder bliver afholdt hver [indsæt antal uger] uge, hvor Konsulenten redegør for status på projektet og for, om tidsplanen overholdes og lignende. Det er også på opfølgningsmøderne, at Parterne drøfter, om der er behov for korrigerende tiltag til Aftalen.]
    3. Honorar
       1. Som honorar for Konsulentens udførelse af konsulentydelserne betaler Virksomheden et honorar til Konsulenten på DKK [indsæt beløb] i timen. Honoraret er eksklusive moms.

Alternativ 1: Konsulentens fastsatte honorar for den samlede udførelse af konsulentydelserne udgør DKK [indsæt beløb]. Honoraret er eksklusive moms.

Alternativ 2: Konsulentens honorar for udførelse af konsulentydelserne udgør [indsæt procentsats] procent af det beløb, som Virksomheden fakturerer kunderne pr. udført opgave. Honoraret er eksklusive moms.

* + - 1. [Eventuelt: Det totale honorar kan maksimalt udgøre DKK [indsæt beløb].]
      2. [Eventuelt: Parterne er enige om, at Konsulentens honorar som minimum skal udgøre DKK [indsæt beløb] [pr. måned/[indenfor en defineret periode] eksklusive moms].]
      3. [Eventuelt: Konsulenten er berettiget til refusion af udgifter i forbindelse med udførelse af konsulentydelserne i udlandet, forudsat at udgifterne på forhånd er godkendt af Virksomheden, og at Konsulenten fremlægger kvitteringer, som opfylder Virksomhedens til enhver tid gældende procedurer.]
      4. Konsulenten sender fakturaer til Virksomheden i de intervaller Konsulenten finder passende.
      5. Konsulentens fakturaer forfalder til betaling senest [7] kalenderdage efter, at Virksomheden har modtaget dem.
      6. Forsinket betaling af Konsulentens honorar bliver betragtet som væsentlig misligholdelse af nærværende Aftale i henhold til nedenstående punkt 16.2. Således er Konsulenten i tilfælde af forsinket betaling berettiget til at standse arbejdet, indtil betaling sker, samt at hæve aftalen og kræve betaling af konventionalbod, hvis betingelserne i punkt 16 er opfyldt.
    1. Tidsramme

Konsulentydelserne skal leveres i henhold til den aftalte tidsramme (vedlagt som bilag 8).

* + 1. Immaterielle rettigheder og ejendomsrettigheder
       1. Virksomheden får herved ejendomsretten til det, Konsulenten frembringer under denne Aftale. Virksomhedens ejendomsret er dog ikke til hinder for, at Konsulenten i anden sammenhæng gør brug af knowhow, metoder eller generel viden, som Konsulenten har opnået under udførelsen af Konsulentydelserne.
       2. Konsulenten beholder samtlige immaterielle rettigheder, som vedkommende havde forud for udførelsen af Konsulentydelserne, uanset om disse indgår i de produkter, som leveres under Aftalen. Konsulenten er således fortsat berettiget til at anvende disse rettigheder i anden sammenhæng.
       3. Hvis Konsulenten indarbejder/inddrager eget materiale i produkterne til Virksomheden, skal Virksomheden tildeles en verdensomspændende, vederlagsfri, tidsubegrænset, uigenkaldelig licens til at udnytte dette materiale i forbindelse med anvendelse af de produkter, der er frembragt under denne Aftale.
       4. Virksomheden er ansvarlig for at sikre eventuelle immaterielle rettigheder, der er opstået i forbindelse med nærværende Aftale. Konsulenten er forpligtet til at bistå Virksomheden med dette, herunder, men ikke begrænset til, på Virksomhedens regning at underskrive alle dokumenter, som Virksomheden rimeligvis måtte forlange for at sikre Virksomhedens rettigheder.
       5. Virksomheden garanterer, at arbejdet, som Virksomheden har anmodet Konsulenten om at udføre, ikke krænker en tredjeparts rettigheder.
       6. Konsulenten garanterer, at denne ikke bevidst indarbejder noget materiale i produkterne til Virksomheden, som ikke tilhører Konsulenten, eller som krænker en tredjeparts rettigheder.
    2. Tavshedspligt
       1. Parterne har tavshedspligt med hensyn til alt, hvad de erfarer om den anden Part under denne Aftale og skal behandle sådanne oplysninger som fortrolige.
       2. Parterne må kun videregive sådanne fortrolige oplysninger til medarbejdere eller underleverandører, der har et sagligt behov for at få indsigt i oplysningerne. Forud for videregivelse af fortrolige oplysninger til medarbejdere eller underleverandører skal den pågældende Part gøre medarbejderen eller underleverandøren opmærksom på, at oplysningerne er fortrolige. Det er tillige et krav, at de pågældende medarbejdere eller underleverandører underskriver en tavshedserklæring.
       3. Tavshedspligten omfatter ikke oplysninger, der er blevet offentligt tilgængelige eller almindeligt kendt.
       4. Parternes medarbejdere, underleverandører og eksterne rådgivere er også omfattet af tavshedspligten.
       5. Tavshedspligten gælder også efter Aftalens ophør.
    3. Forsikring
       1. Parterne skal opretholde en passende forsikringsdækning for det ansvar, som hver Part har påtaget sig under Aftalen med en forsikringssum på minimum DKK [indsæt beløb] pr. skade.
       2. Eventuel bestemmelse: [Konsulenten skal også have en rådgiveransvarsforsikring med en forsikringssum på minimum DKK [indsæt beløb] pr. skade].
    4. Umulighed eller force majeure
       1. Hvis der opstår umulighed eller force majeure efter Aftalens indgåelse, som forhindrer en Parts opfyldelse af sine forpligtelser under Aftalen, er den pågældende Part ansvarsfri, såfremt det skyldes forhold uden for en Parts kontrol, herunder, men ikke begrænset til, force majeure, krig, terrorisme, brand, oprør, strejke, lockout eller andre alvorlige arbejdsmarkedsrelaterede uoverensstemmelser, optøjer, jordskælv, oversvømmelse, eksplosion eller andre naturfænomener, samt mangler ved leverancer eller forsinkelser fra leverandører eller underleverandører, som skyldes de ovennævnte forhold.
       2. De rettigheder og forpligtelser, der tilkommer eller påhviler den Part, der er ramt af umulighed eller force majeure, forlænges med en periode svarende til den periode, som force majeure-situationen har varet.
       3. I tilfælde af en Parts manglende opfyldelse af Aftalen som følge af forhold nævnt ovenfor under punkt 12.1, er den anden Part berettiget til at hæve Aftalen, medmindre opfyldelse kan ske inden for rimelig tid. Hvad der betragtes som rimelig tid, vil altid bero på en konkret vurdering.
    5. Ikrafttræden og ophør
       1. Aftalen træder i kraft ved Parternes underskrift af Aftalen.
       2. Aftalen ophører enten, når konsulentydelserne er udført ved udløb af opsigelsesperioden, hvis Aftalen bliver opsagt i henhold til punkt 13.3, eller hvis Aftalen bliver ophævet i henhold til punkt 16.2.
       3. Parterne kan til enhver tid opsige nærværende Aftale med [1 måneds] varsel.
       4. Konsulenten har krav på honorar for konsulentydelser udført til og med udløbet af opsigelsesperioden. Konsulenten har tillige krav på honorar for samtlige planlagte konsulentydelser i opsigelsesperioden[Eventuelt:, dog altid mindst minimumshonoraret under punkt 7.3].
       5. Ved Aftalens ophør bortfalder Parternes forpligtelser og rettigheder under Aftalen, bortset fra punkterne 9, 10 og 11, samt øvrige bestemmelser, som efter deres natur gælder uanset Aftalens ophør.
       6. I forbindelse med Aftalens ophør er Konsulenten forpligtet til at tilbagelevere alt materiale, der er udleveret af Virksomheden, herunder alt materiale vedrørende Virksomhedens kunder, da Virksomheden ejer al kundedata. Konsulenten skal tillige udlevere al dokumentation, projektmateriale og lignende, som er udarbejdet af Konsulenten i forbindelse med konsulentopgaverne for Virksomheden.
    6. Ændringer i aftalen

Ændringer i nærværende Aftale kan kun ske ved et skriftligt tillæg til Aftalen, som er underskrevet af begge Parter.

(Kundeklausulen bør alene anvendes hvis du er virksomheden, og altså ikke konsulenten – disse linjer slettes)

* + 1. Kundeklausul
       1. I en periode på 1 år efter ophøret af nærværende Aftale, må Konsulenten ikke tage ansættelse hos eller (hverken direkte eller indirekte) have erhvervsmæssig kontakt med de af Virksomhedens kunder, som Konsulenten har haft erhvervsmæssig kontakt med i forbindelse med Aftalen. Denne forpligtelse gælder tillige for Konsulentens ultimative ejerkreds.
       2. Hvis Konsulenten overtræder kundeklausulen, skal Konsulenten betale en konventionalbod til Virksomheden på DKK [indsæt beløb – eks. 250.000] pr. overtrædelse. Består overtrædelsen i opretholdelsen af en tilstand, der er i strid med kundeklausulen, foreligger der en overtrædelse pr. påbegyndt kalendermåned, hvori overtrædelsen finder sted. Såfremt Virksomhedens tab som følge af Konsulentens overtrædelse af kundeklausulen er større end konventionalboden, er Konsulenten forpligtet til at erstatte differencen mellem Virksomhedens tab og konventionalboden i henhold til dansk rets almindelige regler om erstatning. Virksomheden er endvidere berettiget til uden sikkerhedsstillelse at nedlægge midlertidigt forbud mod den virksomhed eller beskæftigelse, som Konsulenten har påbegyndt.
       3. Betaling af konventionalbod og/eller erstatning bringer ikke kundeklausulen eller Konsulentens øvrige forpligtelser til ophør.
    2. Misligholdelse
       1. Såfremt en Part misligholder sine forpligtelser under Aftalen, er den anden Part berettiget til at kræve erstatning efter dansk rets almindelige regler.
       2. Såfremt en Part væsentligt misligholder sine forpligtelser under Aftalen, er den anden Part berettiget til at hæve Aftalen med umiddelbar virkning og kræve erstatning efter dansk rets almindelige regler.

[Eventuelt: Derudover kan Parten kræve, at den misligholdende Part betaler en konventionalbod, svarende til DKK [indsæt beløb – eks. Konsulentens honorar de sidste tre måneder] pr. forhold, der udgør væsentlig misligholdelse. Består overtrædelsen i opretholdelsen af en tilstand, der udgør væsentlig misligholdelse, foreligger der en overtrædelse pr. påbegyndt kalendermåned, hvori overtrædelsen finder sted.]

* + - 1. Væsentlig misligholdelse fra Konsulentens side kan blandt andet bestå i følgende, men ikke udtømmende forhold; gentagne eller væsentligt manglende opfyldelse af Konsulentens pligter under punkt 4, som skyldes Konsulentens forhold, gentagne eller væsentlige overskridelser af aftalte tidsfrister, som skyldes Konsulentens forhold, manglende overholdelse af tavshedspligten under punkt 10, eller gentagne tilfælde af manglende rapportering til Virksomheden eller mangelfulde resultater, som skyldes Konsulentens forhold.
      2. Væsentlig misligholdelse fra Virksomhedens side kan blandt andet bestå i følgende, men ikke udtømmende forhold; manglende eller væsentlig forsinket betaling af Konsulentens honorar under punkt 7, gentagne eller væsentligt manglende opfyldelse af Virksomhedens pligter under punkt 5, som skyldes Virksomhedens forhold.
      3. Den ikke-misligholdende Part skal gøre misligholdelsen skriftligt gældende senest [7 kalenderdage] efter, at vedkommende er blevet bekendt med misligholdelsen. Meddelelsen skal indeholde en præcisering af misligholdelsens karakter samt oplysning om, hvilken misligholdelses-beføjelse den ikke-misligholdende Part har tænkt sig at benytte.
      4. Den misligholdende Part har [14 kalenderdage] til at rette op på misligholdelsen, efter den er gjort gældende. Hvis den misligholdende Part ikke retter op på misligholdelsen, eller hvis misligholdelsen er af en sådan art, at det ikke er muligt at berigtige den, kan den anden Part gøre brug af de beføjelser, der er beskrevet i punkt 16.1 og 16.2.
      5. Konsulenten har ved Virksomhedens berettigede ophævelse af Aftalen kun krav på honorar for konsulentydelser udført til og med hævetidspunktet.
    1. Ansvar og ansvarsbegrænsninger
       1. Konsulentens eventuelle erstatningsansvar over for Virksomheden er i alle tilfælde begrænset til DKK [indsæt beløb - eksempelvis Konsulentens samlede honorar under aftalen]. Denne ansvarsbegrænsning finder dog ikke anvendelse på krav om konventionalbod for overtrædelse af kundeklausulen under punkt 15.2.
       2. Konsulenten hæfter ikke for Virksomhedens indirekte tab, herunder driftstab og tab af avance.
    2. Lovvalg

Enhver tvist udspringende af, eller med relation til, nærværende Aftale skal afgøres efter dansk ret.

* + 1. Værneting

Enhver tvist udspringende af eller med relation til nærværende Aftale skal søges løst ved forhandling med henblik på at løse uoverensstemmelsen mindeligt. Hvis der ikke er opnået en mindelig løsning senest [indsæt antal dage] kalenderdage efter, at forhandlingerne er påbegyndt, kan hver Part indbringe uoverensstemmelsen for de danske domstole.

Alternativ (Voldgift): Enhver tvist udspringende af eller med relation til nærværende Aftale skal søges løst ved forhandling med henblik på at løse uoverensstemmelsen mindeligt. Hvis der ikke er opnået en mindelig løsning senest [indsæt antal dage] kalenderdage efter, at forhandlingerne er påbegyndt, kan hver Part indbringe uoverensstemmelsen for Voldgiftsinstituttet, hvor tvisten skal afgøres med endelig og bindende virkning efter Voldgiftsinstituttets regler. Voldgiftsinstituttet udpeger alle voldgiftsrettens medlemmer. Hvis tvisten vedrører et krav, der ikke overstiger DKK 1 million, skal tvisten afgøres efter forenklet voldgift ved Voldgiftsinstituttet.

* + 1. Omkostninger

Hver part skal betale sine egne omkostninger i forbindelse med indgåelsen af nærværende Aftale.

* + 1. Bilagsfortegnelse
       1. Bilag 8: Tidsramme.
       2. Bilag [indsæt bilagsnummer ud fra relevant punkt i Aftalen]: [indsæt bilagsbenævnelse].
    2. Underskrifter

Nærværende Aftale er underskrevet i [indsæt antal] enslydende eksemplarer, hvoraf hver Part modtager ét.

For [indsæt Konsulentens fulde navn] For [indsæt Virksomhedens fulde navn]

Dato: Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: Navn:

[indsæt titel] [indsæt titel]

**Bilag 8 - Tidsramme**

*[her indsættes tidsrammen for levering af konsulentydelserne]*

*[evt. med en oplistning af forhold og omstændigheder, som kan berettige Konsulenten til at forlænge den aftalte tidsramme, såsom for eksempel Virksomhedens udvidelse af konsulentydelsernes omfang, ændringer af opgaven, forsinkelser som kan tilskrives Virksomheden, sygdom hos Konsulenten, forsinkelser ved myndighedsgodkendelser eller lignende]*

**Bilag [indsæt bilagsnummer ud fra relevant punkt i Aftalen] - [indsæt bilagsbenævnelse]**

*[indsæt beskrivelse]*